stanford-oval/wikipedia huggingface dataset:
เภสัชกร

| --- | --- |
เภสัชกรกำลังให้คำแนะนำการใช้ยา
อาชีพ
ชื่อ: เภสัชกร หรือเรียกอย่างง่ายว่า หมอ
ประเภทอาชีพ: วิชาชีพ
กลุ่มงาน: บริการสุขภาพ, วิทยาศาสตร์สุขภาพ, เคมี
รายละเอียด
ความสามารถ: ศาสตร์ ศิลป์ และจรรยาบรรณของแพทยศาสตร์, ทักษะการวิเคราะห์, การคิดวิเคราะห์
การศึกษา: เภสัชศาสตรบัณฑิต
สถานที่ ปฏิบัติงาน: เภสัชกรรม
อาชีพที่เกี่ยวข้อง: แพทย์, ผู้ช่วยเภสัชกร, นักพิษวิทยา, นักเคมี, การแพทย์เฉพาะทางอื่น ๆ
เภสัชกร (อังกฤษ: pharmacist) คือผู้ประกอบวิชาชีพทางด้านสาธารณสุข (health profession) ที่มีความเชี่ยวชาญด้านยามากที่สุดในสาขาวิชาชีพด้านสุขภาพ ทั้งยาแผนปัจจุบันและยาสมุนไพรหรือยาแผนโบราณ เนื่องจากสาขาวิชาชีพเภสัชกรรมนั้นมีความหลากหลาย จึงทำให้หน้าที่ของเภสัชกรจะแตกต่างกันไปขึ้นอยู่กับแต่ละสายงาน ถ้าเป็นสายงานที่เกี่ยวข้องกับการบริบาลผู้ป่วย เช่น เภสัชกรโรงพยาบาล อาจมีหน้าที่หลักเช่นการจ่ายยาให้ผู้ป่วย  การแนะนำการใช้ยา ติดตามการใช้ยาให้ผู้ป่วย แต่หากเป็นเภสัชกรที่เกี่ยวข้องกับสายงานด้านเทคโนโลยีเภสัชกรรม การทำงานอาจเป็นการควบคุมและดูแลกระบวนการในการผลิตยา
คุณสมบัติของเภสัชกร

การจะเป็นเภสัชกรได้นั้น จะต้องสำเร็จการศึกษาระดับปริญญาตรีขึ้นไปจากคณะเภสัชศาสตร์ และจะเป็นเภสัชกรได้โดยสมบูรณ์เมื่อสอบผ่านการสอบวัดผลรวบยอดของวิชาชีพสัชกรรมและได้ใบประกอบโรคศิลป์ แต่ทั้งนี้ ในบางสายงานอาจไม่บังคับใช้ใบประกอบโรคศิลป์สำหรับเป็นคุณสมบัติในการรับเข้าทำงาน
นอกจากนี้ ผู้ที่เป็นเภสัชกรควรมีคุณสมบัติอื่น ๆ เช่น
มีสุขภาพกายที่ดี ไม่พิการ ไม่เป็นโรคร้าย
มีมนุษย์สัมพันธ์ที่ดี มีบุคลิกภาพดี สามารถสื่อสารและทำงานร่วมกับสหวิชาชีพได้
มีความรับผิดชอบในงานที่ทำ มีความละเอียดรอบคอบ
สามารถประยุกต์ใช้ความรู้ต่าง ๆที่เกี่ยวข้องกับด้านเภสัชกรรมเข้ากับงานที่ทำได้
หมั่นศึกษาความรู้เพิ่มเติมตลอดเวลา เนื่องจากความรู้ในด้านการรักษาโรคและด้านยานั้นมีการเปลี่ยนแปลงได้ตลอดเวลา
สามารถสืบค้นข้อมูลจากแหล่งข้อมูลที่น่าเชื่อถือและนำความรู้ที่มีไปใช้ในการแก้ไขปัญหาเฉพาะหน้าได้อย่างรวดเร็ว
เป็นผู้มีความเชี่ยวชาญด้านยาและความรู้ที่เกี่ยวข้องกับด้านเภสัชกรรม
ความต้องการขั้นพื้นฐานสำหรับการขึ้นทะเบียน (Registration) เป็นเภสัชกรรับอนุญาตจะต้องเป็น
ผู้ที่เรียนจบจากคณะเภสัชศาสตร์ในมหาวิทยาลัยต่าง ๆ ซึ่งจะได้รับปริญญาดังนี้
เภสัชศาสตรบัณฑิต (ภ.บ.) (Bachelor of Pharmacy : B.Pharm.) ปัจจุบันประเทศไทยได้ยกเลิกหลักสูตร B.Pharm แล้ว
เภสัชศาสตรบัณฑิต (ภ.บ.) (บริบาลเภสัชกรรม หรือ เภสัชศาสตร์ หรือ สาขาวิทยาการทางเภสัชศาสตร์) (Doctor of Pharmacy : Pharm.D.)
ระยะเวลาที่ใช้ในการศึกษาแตกต่างกันในแต่ละประเทศดังนี้
ประเทศไทย ใช้เวลาเรียน 6 ปี ได้วุฒิเภสัชศาสตรบัณฑิต (ภ.บ.) (Doctor of Pharmacy : Pharm.D.)
สหภาพยุโรป (European Union) รวมถึงสหราชอาณาจักร เดิมเรียน 4 ปีได้ ภ.บ. (B.Pharm.)
ประเทศออสเตรเลีย เดิมใช้เวลา 3 ปี ปัจจุบันเรียน 4 ปี ได้ ภ.บ. (B.Pharm.)
สหรัฐอเมริกา เดิมใช้เวลา 4-5 ปี ได้ ภ.บ. (B.Pharm.) ปัจจุบันต้องเรียนหลักสูตรเตรียมเภสัชศาสตร์ ใช้เวลา 2-3 ปี และบางมหาวิทยาลัยต้องเรียนจบปริญญาตรี 4 ปีก่อน จากนั้นจึงเรียนต่อ Doctor of Pharmacy (Pharm.D.) อีก 4 ปี รวมระยะเวลาเรียน 6-8 ปี มีฐานะเทียบเท่ากับ แพทยศาสตรบัณฑิต (พ.บ.) (Doctor of Medicine : MD)
เพิ่มเติม The Master of Sciences of Pharmacy (MPharm) เป็นหลักสูตรมาตรฐานทางเภสัชศาสตร์ในระดับปริญญาโท
อ้างอิง https://en.wikipedia.org/wiki/Master_of_Pharmacy
หลักสูตรการเรียนเภสัชศาสตร์

การเรียนในคณะเภสัชศาสตร์ นิสิต/นักศึกษาจะต้องเรียนรู้หลายรายวิชา ทั้งวิชาที่ยังไม่เกี่ยวข้องกับเรื่องยา แต่จำเป็นต้องเรียนเพื่อใช้เป็นความรู้พื้นฐาน และวิชาที่เกี่ยวข้องกับยา
หลักสูตรมาตรฐานที่ใช้เรียนในคณะเภสัชศาสตร์ของมหาวิทยาลัยต่าง ๆ จะแตกต่างกันออกไป
หลักสูตรการเรียนเภสัชศาสตร์ > วิชาพื้นฐาน

ตัวอย่างเช่น
แคลคูลัส (Calculus)
หลักเคมี (Principal of chemistry)
เคมีอินทรีย์ (Organic Chemistry)
เคมีเชิงฟิสิกส์และการนำไปประยุกต์ใช้ (Physical Chemistry and Applications)
ฟิสิกส์เบื้องต้น (Introductory physics)
เซลล์และชีววิทยาระดับโมเลกุล (Cell and Molecular Biology)
ชีวเคมีการแพทย์พื้นฐาน (Basic Medical Biochemistry)
สรีรวิทยาการแพทย์ (Medical Physiology)
กายวิภาคศาสตร์พื้นฐาน (Basic Anatomy)
ปรสิตวิทยาทางการแพทย์ (General Medical Parasitology)
จุลชีววิทยาทางการแพทย์ (Medical Microbiology)
หลักการสาธารณสุข (Principle of Public Health)
ประสบการณ์สาธารณสุขในชุมชน (Public Health Experience in Community)
ภาษาอังกฤษพื้นฐาน (Fundamental English)
ภาษาอังกฤษพัฒนา (Developmental English)
ภาษาอังกฤษเชิงวิชาการ (English for Academic Purposes)
ภาษาอังกฤษวิชาชีพ (Professional English)
หลักสูตรการเรียนเภสัชศาสตร์ > วิชาที่เกี่ยวข้องกับเภสัชศาสตร์

บทนำสู่วิชาชีพเภสัชกรรม (Introduction to Pharmacy Profession)
บทนำทางเภสัชกรรมสำหรับเภสัชศาสตร์ (Introduction to Pharmaceutics for Doctor of Pharmacy)
การควบคุมคุณภาพเภสัชภัณฑ์สำหรับเภสัชศาสตร์ (Pharmaceutical Quality Control for Doctor of Pharmacy)
เภสัชกรรมสำหรับเภสัชศาสตร์ (Pharmaceutics for Doctor of Pharmacy)
บทนำสู่เภสัชเวท (Introduction to Pharmacognosy)
เภสัชเวทสำหรับเภสัชศาสตร์ (Pharmacognosy for Doctor of Pharmacy)
เภสัชวิทยา (Pharmacology)
ชีวเภสัชกรรมและเภสัชจลนศาสตร์ (Biopharmaceutics and Pharmacokinetics)
เภสัชเคมีสำหรับเภสัชศาสตร์ (Pharmaceutical Chemistry for Doctor of Pharmacy)
เภสัชบำบัดประยุกต์ (Applied Pharmacotherapeutics)
กฎหมายทางเภสัชกรรม (Laws in Pharmacy)
เภสัชสนเทศสำหรับเภสัชศาสตร์ (Pharmacoinformatics for Doctor of Pharmacy)
เภสัชระบาดวิทยาเบื้องต้น (Basic Pharmacoepidemiology)
การทบทวนข้อมูลยาใหม่ (Current Drug Review)
การบริหารทางเภสัชศาสตร์และบทบาทเภสัชกร (Pharmacy administration and Pharmacist role)
จริยธรรมเชิงวิชาชีพ (Professional Ethics)
การจัดการคุณภาพในองค์กรสุขภาพ (Quality Management in Health Care Organization)
ระเบียบวิธีวิจัยและสถิติสำหรับบริบาลเภสัชกรรม (Research Methodology and Biostatistics for Pharmaceutical Care)
เภสัชเศรษฐศาสตร์เบื้องต้น (Basic Pharmacoeconomics)
การสื่อสารเชิงวิชาชีพ (Professional Communication)
เภสัชศาสตร์สังคมและพฤติกรรม (Social and Behavioral Aspects in Pharmacy)
บทนำสู่ปฏิบัติการทางบริบาลเภสัชกรรม (Introduction to Clerkship for Doctor of Pharmacy)
การฝึกงานวิชาชีพเภสัชกรรม (Pharmacy Training)
โครงงานวิจัยทางเภสัชศาสตร์ (Research Project in Pharmaceutical Sciences)
การจดทะเบียนเป็นเภสัชกร

เพื่อให้เกิดความปลอดภัยในการใช้ยาแก่ประชาชนทั่วไป ประเทศต่าง ๆ จึงได้กำหนดบุคคลที่จะมาเป็นเภสัชกรจะต้องถูกฝึกอบรมมาอย่างถูกต้องและพอเพียงโดยการจดทะเบียน ซึ่งผู้ที่ได้รับการจดทะเบียนจะต้องมีคุณสมบัติและผ่านการสอบ ดังนี้
ประเทศไทย ผู้ที่ผ่านการศึกษาเภสัชศาสตร์ และต้องการจะได้รับการจดทะเบียนเป็นเภสัชกร ต้องผ่านการสอบรับใบอนุญาตประกอบวิชาชีพเภสัชกรรม จากสภาเภสัชกรรม ก่อน
ประเทศอังกฤษ ผู้ที่ผ่านการศึกษาเภสัชศาสตร์และต้องการจะได้รับการจดทะเบียนเป็นเภสัชกร จะต้องฝึกงานทางด้านเภสัชกรรมอย่างน้อย 1 ปี ก่อนสอบรับใบอนุญาตจากสมาคมเภสัชกรรมอังกฤษ (Royal Pharmaceutical Society of Great Britain)
สหรัฐอเมริกา ผู้ที่ผ่านการศึกษาเภสัชศาสตร์และต้องการจะได้รับการจดทะเบียนเป็นเภสัชกร จะต้องการสอบ 2 ด่าน ดังนี้
การสอบแนปเพลกซ์ (North American Pharmacist Licensure Examination-NAPLEX)
การสอบแนบพ์ (National Association of Boards of Pharmacy-NABP)
สาขาวิชาชีพเภสัชกรรม

สาขาวิชาชีพเภสัชกรรมนั้นค่อนข้างมีความหลากหลาย และใช้องค์ความรู้ที่แตกต่างกัน ซึ่งการเรียนการสอนในบางมหาวิทยาลัยอาจมีการแบ่งแยกสาขาของวิชาชีพเภสัชกรรมตั้งแต่ตอนเรียน และแต่ละสาขาที่เรียนจะทำให้เภสัชกรที่จบออกมามีความเชี่ยวชาญในด้านเภสัชกรรมที่แตกต่างกันไป แต่ในการทำงานเภสัชกรอาจสามารถเลือกทำงานที่ไม่ตรงกับสาขาที่ตนเรียนมาได้ หากมีคุณสมบัติเพียงพอตามที่หน่วยงานนั้น ๆ ต้องการ สำหรับสาขาวิชาชีพเภสัชกรรม อาจแบ่งเป็น 2 สาขาใหญ่ และแม้ทั้ง 2 สาขา จะมีการเรียนการสอนในวิชาที่แตกต่างกัน แต่นิสิต/นักศึกษาจะต้องเรียนความรู้พื้นฐานของแต่ละสาขาด้วย เนื่องจากเภสัชกรทุกคนจำเป็นต้องใช้ความรู้ทั้งสองด้านนี้ในการสอบใบประกอบวิชาชีพเภสัชกรรม และในการทำงานก็จำเป็นจะต้องประยุกต์ใช้ความรู้ของจากทั้งสองสาขาเข้าด้วยกัน
สาขาวิชาชีพเภสัชกรรม > สาขาวิชาวิทยาศาสตร์เภสัชกรรม (Pharmaceutical Science)

สาขาวิชาวิทยาศาสตร์เภสัชกรรมนั้น แตกต่างจากสาขาวิชาบริบาลเภสัชกรรมตรงที่ไม่ได้มุ่งเน้นการใช้ความรู้ด้านเภสัชกรรมเพื่อให้บริบาลผู้ป่วยโดยตรง แต่จะเป็นการใช้ความรู้ด้านเภสัชกรรมเพื่อการผลิต คิดค้น ตรวจสอบ รวมถึงควบคุมคุณภาพของยาหรือเภสัชภัณฑ์ให้ได้ตามมาตรฐาน ดังนั้นสาขาวิชานี้จึงมีความสำคัญไม่ต่างจากสาขาบริบาลเภสัชกรรม ตัวอย่างเช่น
เภสัชกรอุตสาหกรรมฝ่ายการผลิต
เภสัชกรอุตสาหกรรมการควบคุมคุณภาพ
เภสัชกรวิทยาศาสตร์การแพทย์
ดูเพิ่ม

เภสัชกรรม
หนังสืออ่านเพิ่ม

Asai,T. (1985). Nyokan Tūkai. Tokyo: Kōdan-Sha. (ญี่ปุ่น)
Titsingh, Isaac, ed. (1834). [Siyun-sai Rin-siyo/Hayashi Gahō, 1652], Nipon o daï itsi ran; ou, Annales des empereurs du Japon.  Paris: Oriental Translation Fund of Great Britain and Ireland....Click link for digitized, full-text copy of this book (in French) (ฝรั่งเศส)
แหล่งข้อมูลอื่น

Tennessee College of Pharmacy เก็บถาวร 2008-05-15 ที่ เวย์แบ็กแมชชีน
Drake University College of Pharmacy เก็บถาวร 2007-10-11 ที่ เวย์แบ็กแมชชีน
Useful site for practicing pharmacists and students
Detailed explanation of the Naplex เก็บถาวร 2004-04-11 ที่ เวย์แบ็กแมชชีน Available on Pharmacist.com
Prenaplex
| ด ค กเภสัชกรรม |
| --- | --- | --- |
| วิชาในสาขา เภสัชกรรม |  เภสัชภัณฑ์  เภสัชวิทยา  เคมี  ชีวเคมี  เภสัชพฤกษศาสตร์  เภสัชเวท  เภสัชอุตสาหกรรม  อาหารเคมี  เภสัชกรรม  นิติเภสัชกรรม  บริหารเภสัชกิจ  เภสัชกรรมคลินิก  เภสัชศาสตร์สังคม  เภสัชกรรมโรงพยาบาล  เทคโนโลยีเภสัชกรรม  ชีวเภสัชศาสตร์  เภสัชกรรมชุมชน  พิษวิทยา  เภสัชกรรมปฏิบัติ  |  |
| สัญลักษณ์ |  โกร่งบดยา  เรซิพี (℞)  ถ้วยยาไฮเกีย  ถ้วยตวงยา  เฉลว  กากบาทเขียว  |  |
 เภสัชกรรม  เภสัชศาสตร์  ประวัติ  คณะเภสัชศาสตร์  เภสัชกร  สถานีย่อยเภสัชกรรม 
ร้านขายยาในจังหวัดสกลนคร ประเทศไทย
เอค่อน

| เอค่อน |
| --- | --- |

ข้อมูลพื้นฐาน
ชื่อเกิด: Aliuane Badara Thiam
เกิด:  (1973-04-30) 30 เมษายน ค.ศ. 1973 (51 ปี)
แนวเพลง: Hip hop, pop, dance-pop, contemporary R&B
อาชีพ: นักร้อง นักแต่งเพลง โปรดิวเซอร์เพลง
ช่วงปี: 1996–ปัจจุบัน
ค่ายเพลง: Universal, SRC, Konvict Muzik, UpFront

เว็บไซต์: www.akononline.com
เอค่อน (อังกฤษ: Akon) เกิดเมื่อวันที่ 30 เมษายน ค.ศ. 1973 เป็นนักร้องชาวเซเนกัล-อเมริกัน เอค่อนมีซิงเกิลอันดับ 1 บนบิลบอร์ดฮ็อต 100 อยู่ 2 เพลงคือ "I Wanna Love You" และ "Don't Matter"
ประวัติ

เอค่อน เกิดที่เซนต์หลุยส์ รัฐมิสซูรี สหรัฐอเมริกาและได้เติบโตที่เมืองอื่น ก่อนที่เขา และ ครอบครัว ซึ่งรวมทั้งคุณพ่อที่เป็นนักดนตรีแจ๊ซ เอค่อนชอบการแต่เพลงแนวฮิปฮอป และเขียนเพลงเองมาตั้งแต่เด็ก
หลังจากที่ทาง SRC/Universal ได้เห็นผลงานของเขา จนเขาได้ออกผลงานอัลบัมแรกในเดือนมิถุนายน ปี 2004 ในชื่ออัลบั้ม Trouble ซึ่งเป็น  แนวเพลงแบบ แอฟริกัน และฝั่ง East Coast บวกกับบีทแนว Southern  จากความสำเร็จของเพลง “Locked Up” ได้สร้างชื่อเสียงให้กับเขา และตามมาด้วยอัลบั้มที่ 2  Konvicted ที่ทำให้ทั่วโลกได้รูจักกันเขา รวมทั้งยังมีรางวัลการันตีมากมายเช่น BET , อเมริกันมิวสิกอวอร์ดส ในสาขา Best Male Soul/R&B และยังได้ถูกเสนอชื่อชิงรางวัลแกรมมี่ อีกด้วย
อัลบั้มชุดที่ 3 Freedom เริ่มปล่อยเพลง Right Now (Na Na Na) ที่ยอดดิจิทัลดาวน์โหลดก็ฮิตติด Top 10 ใน iTune ทันทีที่เปิดตัวในสัปดาห์แรกเช่นกัน
ผลงานสตูดิโออัลบั้ม

2004: Trouble
2006: Konvicted
2008: Freedom
2016: Stadium
2019: El Negreeto
เอกเทศสัญญา

เอกเทศสัญญา (อังกฤษ: specific contract), หนี้เอกเทศ (อังกฤษ: specific obligation) หรือ สัญญามีชื่อ (อังกฤษ: nominated contract) เป็นศัพท์กฎหมาย หมายถึง หนี้หรือสัญญาประเภทที่กฎหมายขนานนามให้เป็นพิเศษ เพื่อวางกฎเกณฑ์ที่เกี่ยวข้องเป็นการเอกเทศ ดังนั้น หนี้หรือสัญญาทั่วไปที่ไม่ปรากฏชื่อตามกฎหมาย จึงได้ชื่อว่า "สัญญาไม่มีชื่อ" (อังกฤษ: innominate contract) หรือ "หนี้สามัญ" (อังกฤษ: general obligation)
โดยปกติแล้ว กฎหมายจะวางบทบัญญัติครอบคลุมสัญญาและหนี้เป็นการทั่วไปก่อน เรียกบทบัญญัตินี้ว่า "บททั่วไป" ซึ่งจะใช้บังคับแก่ทุกกรณี และวางหลักเฉพาะเจาะจงสำหรับเรื่องพิเศษบางประเภท เรียกบทบัญญัตินี้ว่า "บทพิเศษ" ซึ่งต้องนำมาใช้ก่อนบททั่วไป เมื่อไม่มีบทพิเศษบัญญัติไว้จึงค่อยยกบททั่วไปมาใช้ เช่น ตามกฎหมายไทย ซื้อขายเป็นเอกเทศสัญญาที่มีบทบัญญัติกำหนดความสัมพันธ์ของคู่กรณีไว้เป็นบทพิเศษ แต่ไม่ได้กำหนดเรื่องการเกิดและการสิ้นสุดลงของสัญญา จึงต้องยกบททั่วไปที่เกี่ยวข้องมาใช้
เอกเทศสัญญาและหนี้เอกเทศนั้นเป็นบทบัญญัติจำพวกบทพิเศษ ส่วนสัญญาไม่มีชื่อและหนี้ทั่วไปคือสัญญาและหนี้ตามบททั่วไปนั่นเอง และเอกเทศสัญญาหรือหนี้เอกเทศจะมีประเภทใดบ้างนั้น ขึ้นอยู่กฎหมายของแต่ละประเทศ
ประเทศไทย > ประมวลกฎหมายแพ่งและพาณิชย์

ประมวลกฎหมายแพ่งและพาณิชย์ กำหนดประเภทของเอกเทศสัญญาไว้ในบรรพ 3 เอกเทศสัญญา ดังต่อไปนี้
ซื้อขาย (sale)
ขายตามคำพรรณา (sale by description)
ขายตามตัวอย่าง (sale by sample)
ขายทอดตลาด (sale by auction)
ขายเผื่อชอบ (sale on approval)
ขายฝาก (sale with right of redemption)
แลกเปลี่ยน (exchange)
ให้ (gift)
ให้โดยเสน่หา (gratuitous gift)
ให้โดยพินัยกรรม (gift by will)
เช่าทรัพย์ (hire of property)
เช่าซื้อ (hire-purchase)
จ้างแรงงาน (hire of service)
จ้างทำของ (hire of work)
รับขน (carriage)
ยืม (loan)
ยืมใช้คงรูป (loan for use)
ยืมใช้สิ้นเปลือง (loan for consumption)
กู้ยืม (loan of money)
ฝากทรัพย์ (deposit)
เจ้าสำนักโรงแรม (innkeeper)
ค้ำประกัน (suretyship)
จำนอง (mortgage)
จำนำ (pledge)
เก็บของในคลังสินค้า (warehousing)
ตัวแทน (agency)
นายหน้า (brokerage)
ประนีประนอมยอมความ (compromise)
การพนัน (gambling)
ขันต่อ (betting)
สลากกินแบ่ง (lottery)
บัญชีเดินสะพัด (current account)
ประกันภัย (insurance)
ประกันชีวิต (life insurance)
ประกันวินาศภัย (casualty insurance)
ตั๋วเงิน (bill)
ตั๋วแลกเงิน (bill of exchange)
ตั๋วสัญญาใช้เงิน (promissory note)
เช็ค (cheque)
หุ้นส่วน (partnership)
บริษัท (company)
สมาคม (association)
ประเทศไทย > กฎหมายอื่น ๆ

ขายตรง (direct sale) ตาม พระราชบัญญัติขายตรงและตลาดแบบตรง พ.ศ. 2545
ซื้อขายสินค้าเกษตรล่วงหน้า (agricultural futures) ตาม พระราชบัญญัติการซื้อขายสินค้าเกษตรล่วงหน้า พ.ศ. 2545
เอกสารจิ่งเจี้ยว

ภาพเขียนคริสต์ที่มั่วเกาอายุศตวรรษที่ 9 (ฉบับฟื้นฟูสภาพแล้ว) เชื่อกันว่าเป็นภาพเขียนแสดงรูปพระเยซูคริสต์
เอกสารจิ่งเจี้ยว (จีน: 景教經典; พินอิน: Jǐngjiào jīngdiǎn; Jingjiao Documents) หรือ เอกสารเนสเตอร์ (อังกฤษ: Nestorian Documents) หรือ พระเยซูสูตร (อังกฤษ: Jesus Sutras) เป็นชุดเอกสารที่เกี่ยวข้องกับกิจการคณะมิชชันนารีอาโลเปนในศตวรรษที่ 7 ซึ่งเป็นคณะบิชอปของคริสตจักรตะวันออกจากเมโสโปเตเมียในปกครองซัสซานิด และสงฆ์อาดัมจากศตวรรษที่ 8 เอกสารเขียนมือเหล่านี้มีอายุระหว่างปี 635 ซึ่งเป็นปีที่อาโลเปนเดินทางถึงดินแดนจีน ถึงปี 1000 โดยประมาณ ปีที่ซึ่งได้ตราผนึกไว้ในถ้ำที่มั่วเกาใกล้กับตุนหวง อันเป็นสถานที่ที่ค้นพบ
ในปี 2011 เอกสารสี่ฉบับเป็นที่ทราบว่าอยู่ในของสะสมส่วนบุคคลในญี่ปุ่น และอีกฉบับที่ปารีส ภาษาและเนื้อหาสะท้อนการมีปฏิสัมพันธ์กับวัฒนธรรมของจีนในระดับต่าง ๆ ซึ่งรวมถึงการใช้ศัพท์ของศาสนาพุทธกับลัทธิเต๋า
การตั้งชื่อ

ไม่มีข้อตกลงแน่ชัดถึงชื่อของชุดเอกสารเหล่านี้ในภาพรวม นักวิชาการชาวญี่ปุ่น โยชิโร ซาเอกิ (P. Y. Saeki) บรรยายโดยเรียกเอกสารชุดนี้ว่า "เอกสารเนสเตอร์" (Nestorian Documents) ชื่อนี้ยังคงใช้อยู่เรื่อยมา ส่วนนัดวิชาการยุคหลัง ๆ หันมาใช้ชื่อภาษาจีนซึ่งคือ "เอกสารจิ่งเจี้ยว" (Jingjiao Documents)
นักจีนศึกษา มาร์ติน พาล์เมอร์ ได้พยายามจะบรรยายถึงเอกสารเหล่านี้รวมกันว่าเป็น พระสูตร เพื่อเชื่อมต่อเอกสารเข้ากับศาสนาพุทธอันเนื่องมาจากแนวโน้มของเนื้อหาและภาษาในเอกสารซึ่งโน้มเอียงไปทางการใช้คำศัพท์ในพุทธศาสนา และบางส่วนเนื่องมาจากชื่อจีน "จิ่งเจี้ยว" นั้นประกอบด้วยอักษรคำว่า  จิ่ง (經) ซึ่งมักจะแปลตรงกับแนวคิดเรื่องพระสูตรในภาษาจีน ส่วนพาล์เมอร์อธิบายว่าอักษรนี้แท้จริงแปลว่า "วรรณกรรมศักดิ์สิทธิ์" และยังใช้เรียกคัมภีร์คลาสสิก เช่น Four Books and Five Classics (四書五經) ในลัทธิขงจื่อ หรือแม้นแต่ในชื่อปัจจุบันของพระคัมภีร์ไบเบิลเป็นภาษาจีน ซึ่งคือ Shengjing (聖經)
ดูเพิ่ม

คริสตจักรตะวันออกในจีน
เจดีย์ต่าฉิน
จารึกซีอาน
แหล่งข้อมูลอื่น

A.C. Moule, Christianity in China Before the Year 1550, (1930) London.
P. Y. Saeki, The Nestorian Documents and Relics in China, (1937) Academy of Oriental Culture,  Tokyo: Tokyo Institute, second edition, 1951. Contains the Chinese texts with English translations.
Kazuo Enoki, "The Nestorian Christianism in China in mediaeval times according to recent historical and archaeological Researches", in Problemi Attuali de Scienza e di Cultura, 62, Atti del convegno internazionale sul tema : l'Oriente cristiano nella storia della civiltà (Rome: Accademia Nazionale dei Lincei, 1964), 45–81.
W. Lin & X. Rong, “Doubts Concerning the Authenticity of Two Nestorian Chinese Documents Unearthed at Dunhuang from the Li’s Collection.” China Archaeology and Art Digest Vol. 1, No. 1 (May 1996), 5–14.
Martin Palmer, The Jesus Sutras: Rediscovering the Lost Scrolls of Taoist Christianity (2001), Wellspring/Ballantine, ISBN 0-345-43424-2.  Texts translated by Palmer, Eva Wong, and L. Rong Rong.
Li Tang, A Study of the History of Nestorian Christianity in China and Its Literature in Chinese: Together With a New English Translation of the Dunhuang Nestorian Documents (2002), Peter Lang Publishing, 2003 paperback: ISBN 0-8204-5970-4. A fresh scholarly translation by a Chinese academic, with historical background and critical linguistic commentary on the texts.
Thomas Moore and Ray Riegert (editors) The Lost Sutras of Jesus: Unlocking the Ancient Wisdom of the Xian Monks (2003), Seastone, ISBN 1-56975-360-1. Texts translated by John Babcock.
Christoph Baumer, The Church of the East, an Illustrated History of Assyrian Christianity (London:  I. B. Tauris, 2006).
David Wilmshurst, The Martyred Church:  A History of the Church of the East, (2011) London.
เนื้อความต้นฉบับของเอกสาร:
序聽迷詩所經 (Sutra of Hearing the Messiah)
景教三威蒙度讚 (Hymn of Perfection of the Three Majesties)
冯其庸文：《大秦景教宣元至本经》全经的现世及其他 (Feng Wen: Sutra on the Origin of Origins)
二十年来中国大陆景教研究综述(1982—2002) (A survey of Chinese mainland landscape teaching in the past 20 years (1982-2002))
เอชทีซี เซนส์

เอชทีซี เซนส์ (อังกฤษ: HTC Sense) เป็นส่วนต่อประสานกราฟิกกับผู้ใช้ ที่ถูกสร้างขึ้นโดยเอชทีซี สำหรับอุปกรณ์โทรศัพท์มือถือ ที่ใช้ระบบปฏิบัติการแอนดรอยด์, BREW และวินโดวส์โมบาย
มีพื้นฐานกราฟิกส์อยู่บนการออกแบบ ในรูปแบบทัชโฟลว์ 3ดี
เอชดี 69830 บี

| 0 | 1 | 2 |
| --- | --- | --- |
| ดาวเคราะห์นอกระบบ | ดาวเคราะห์นอกระบบ | รายชื่อ |
 ภาพวาดจินตนาการของดาวเคระาห์เอชดี 69830 บี
ดาวฤกษ์แม่
| ดาวฤกษ์ | ดาวฤกษ์ | เอชดี 69830 |
| กลุ่มดาว | กลุ่มดาว | กลุ่มดาวท้ายเรือ |
| ไรต์แอสเซนชัน | (α) | 08h 18m 23.9s |
| เดคลิเนชัน | (δ) | -12° 37′ 55.8″ |
| ความส่องสว่างปรากฏ | (mV) | 5.95 |
| ระยะห่าง | ระยะห่าง | 41 ly (12.6 pc) |
| ชนิดสเปกตรัม | ชนิดสเปกตรัม | K0V |
| มวล | (m) | 0.86 ± 0.03 M☉ |
| รัศมี | (r) | 0.89 R☉ |
| อุณหภูมิ | (T) | 5385 ± 20 K |
| ความเป็นโลหะ | [Fe/H] | −0.05 ± 0.02 |
| อายุ |  | 5.1–6.1 พันล้านปี |
องค์ประกอบวงโคจร
| กึ่งแกนเอก | (a) | 0.0785 AU |
| ความเยื้องศูนย์กลาง | (e) | 0.1±0.04 |
| คาบการโคจร | (P) | 8.667±0.003 d |
| มุมของจุดใกล้ที่สุด | (ω) | 340±26° |
| เวลาที่เข้าใกล้ดาวฤกษ์แม่ที่สุด | (T0) | 2,453,496.8±0.06 JD |
| ครึ่งแอมพลิจูด | (K) | 3.51±0.15 m/s |
ลักษณะทางกายภาพ
| มวลอย่างต่ำ | (m sin i) | 0.033 MJ |
| อุณหภูมิ | (T) | ~804 K |
ข้อมูลการค้นพบ
| ค้นพบเมื่อ | ค้นพบเมื่อ | 18 พฤษภาคม ค.ศ. 2006 |
| ค้นพบโดย | ค้นพบโดย | Lovis et al. |
| วิธีตรวจจับ | วิธีตรวจจับ | ความเร็วแนวเล็ง |
| สถานะการค้นพบ | สถานะการค้นพบ | Published |
อ้างอิงกับฐานข้อมูลอื่น
| สารานุกรมดาวเคราะห์นอกระบบ | สารานุกรมดาวเคราะห์นอกระบบ | ข้อมูล |
| ซิมแบด | ซิมแบด | ข้อมูล  |
เอชดี 69830 บี (อังกฤษ: HD 69830 b) เป็นดาวเคราะห์นอกระบบที่มีมวลเนปจูน หรือ ซูเปอร์เอิร์ธ ที่โคจรรอบดาวฤกษ์เอชดี 69830 ดาวเคราะห์ดวงนี้มีมวล 10 เท่า มากกว่าโลก ทำให้มันมีขนาดใหญ่น้อยที่สุดในระบบ นอกจากนี้ยังมีวงโคจรที่ค่อนข้างใกล้กับดาวฤกษ์แม่ของตนและใช้เวลา 82/3 วันในการโคจร เป็นดาวเคราะห์หินไม่ใช้ดาวแก๊สยักษ์
เอชดี 147018

| ข้อมูลสังเกตการณ์  ต้นยุคอ้างอิง J2000> 0      วิษุวัต J2000.0 (ICRS) |
| --- | --- |
กลุ่มดาว: กลุ่มดาวสามเหลี่ยมใต้

ไรต์แอสเซนชัน: 16h 23m 00.1463s
เดคลิเนชัน: −61° 41′ 19.542″
ความส่องสว่างปรากฏ (V): 8.4
คุณสมบัติ
ชนิดสเปกตรัม: G9V
ดัชนีสี B-V: 0.6
มาตรดาราศาสตร์
ความเร็วแนวเล็ง (Rv): −27.9 ± 0.2 km/s
การเคลื่อนที่เฉพาะ (μ):  RA: −178.50 mas/yr   Dec.: −315.21 mas/yr 
พารัลแลกซ์ (π): 23.43 ± 0.95 mas
ระยะทาง: 139 ± 6 ly  (43 ± 2 pc)
ความส่องสว่างสัมบูรณ์ (MV): 5.25
รายละเอียด

มวล: 0.88 (0.86 to 0.95) M☉
อุณหภูมิ: 5400 K
ค่าความเป็นโลหะ: [Fe/H] = 0.06
ความเร็วในการหมุนตัว (v sin i): 0 km/s
อายุ: 12.6 (6.0 to 16.6) × 109 ปี

ชื่ออื่น
 CD−61 5387, CPD−61 5655, HIP 80250, LTT 6522, NLTT 42574, PPM 362039, SAO 253526. 
ฐานข้อมูลอ้างอิงอื่น
SIMBAD: data
Exoplanet Archive: data
สารานุกรมดาวเคราะห์นอกระบบ: data
เอชดี 147018 (อังกฤษ: HD 147018) เป็นดาวแคระเหลืองตั้งอยู่ในกลุ่มดาวสามเหลี่ยมใต้ มันมีขนาดที่มองเห็นได้ปรากฏประมาณ 8.4 ในเดือนสิงหาคม ค.ศ. 2009 ได้พบ 2 ดาวเคราะห์นอกระบบ เอชดี 147018 บี และเอชดี 147018 ซี กำลังโคจรอยู่รอบ ๆ ดาวฤกษ์ของมัน ดาวเคราะห์ที่ถูกค้นพบโดยใช้ดอปเลอร์สเปกโตรสโคฟี ที่หอดูดาวลาซียา ,ประเทศชิลี
| ดาวเคราะห์ (ตามลำดับจากดาว) | มวล | กึ่งแกนเอก (AU) | คาบการโคจร (วัน) | ความเยื้องศูนย์กลาง | ความเอียงของวงโคจร | รัศมี |
| --- | --- | --- | --- | --- | --- | --- |
| b | ≥2.12 ± 0.07 MJ | 0.2388 ± 0.0039 | 44.236 ± 0.008 | 0.4686 ± 0.0081 | — | — |
| c | ≥6.56 ± 0.32 MJ | 1.922 ± 0.039 | 1008 ± 18 | 0.133 ± 0.011 | — | — |
ดูเพิ่ม

รายชื่อดาวเคราะห์นอกระบบ
เอชทีซี เฟิสต์

| --- | --- |

ผู้พัฒนา: เอชทีซี
ผู้ผลิต: เอชทีซี
เปิดตัวครั้งแรก: 12 เมษายน พ.ศ. 2556
รุ่นก่อนหน้า: เอชทีซี ชาชา, เอชทีซี ซัลซา
รูปแบบ: สมาร์ตโฟน
ลักษณะการออกแบบ: จอสัมผัส
ระบบปฏิบัติการ: แอนดรอยด์ 4.1.2 พร้อม เอชทีซีเซนส์ 4.5 และเฟซบุ๊กโฮม
ระบบบนชิป: ควอล์คอมม์ สแนปดรากอน 400
ซีพียู: ดูอัล-คอร์ 1.4 จิกะเฮิรตซ์
หน่วยความจำระบบ: 1 จิกะไบต์
การป้อนข้อมูล: มัลติทัช, จอสัมผัส, เซนเซอร์
กล้องหลัง: 5 ล้านพิกเซล
กล้องหน้า: 1.6 ล้านพิกเซล
การเชื่อมต่อ: 2 จี (จีเอสเอ็ม/จีพีอาร์เอส/เอดจ์): 850/900/1,800/1,900 เมกาเฮิรตซ์ 3 จี (ยูเอ็มทีเอส/เอชเอสพีเอ/เอชเอสพีเอ+): 850/900/1,900/2,100 เมกาเฮิรตซ์ แอลทีอี  จีพีเอส  โกลนาสส์   ไมโครยูเอสบี 2.0  บลูทูธ 4.0 พร้อม A2DP   วายฟาย 802.11 a/b/g/n 
เอชทีซี เฟิสต์ (อังกฤษ: HTC First) เป็นสมาร์ตโฟน ที่ใช้ระบบปฏิบัติการแอนดรอยด์ จะถูกวางขายโดยเอชทีซี ในวันที่ 12 เมษายน พ.ศ. 2556 ซึ่งเปิดตัวเมื่อวันที่ 4 เมษายน พ.ศ. 2556 โดยงานถูกจัดขึ้นโดยเฟซบุ๊ก ซึ่งเฟิสต์เป็นสมาร์ตโฟนแอนดรอยด์เครื่องแรกที่มาพร้อมกับส่วนต่อประสานกราฟิกกับผู้ใช้ เฟซบุ๊กโฮม
เอช.โอ.ที.

| เอช> โอ.ที. |
| --- | --- |
ที่เกิด: โซล ประเทศเกาหลีใต้
แนวเพลง:  เคป็อป  แดนซ์  ฮิปฮอป 
ช่วงปี:  1996–2001  2018–ปัจจุบัน 
ค่ายเพลง: เอสเอ็มเอนเตอร์เทนเมนต์
อดีตสมาชิก: เอสเอ็มทาวน์
กลุ่มย่อย: เจทีแอล

สมาชิก:  มุน ฮี-จุน  ชัง อู-ฮย็อก  โทนี อัน  คังตะ  อี แจ-ว็อน 
เอชโอที (เกาหลี: 에이치오티; อังกฤษ: H.O.T. ย่อมาจาก ไฮไฟว์ออฟทีเนเชอส์) เป็นบอยแบนด์เกาหลีใต้ที่ก่อตั้งโดยเอสเอ็มเอนเตอร์เทนเมนต์เมื่อปี ค.ศ. 1996 พวกเขาเป็นกลุ่มไอดอลกลุ่มแรกของเคป็อป และสูตรสำเร็จของพวกเขากลายเป็นต้นแบบสำหรับกลุ่มเคป็อปหลายกลุ่มตามมา เอชโอทีประกอบด้วยสมาชิกห้าคน ได้แก่ มุน ฮี-จุน, ชัง อู-ฮย็อก, โทนี อัน, คังตะ, และ อี แจ-ว็อน
ในช่วงทีเอชโอทีทำกิจกรรมอยู่ พวกเขาขายเพลงได้มากกว่า 6.4 ล้านแผ่นในเกาหลีใต้ ทั้งยังประสบความสำเร็จทางการค้าในจีนและญี่ปุ่น และเป็นหนึ่งในกลุ่มไอดอลกลุ่มแรกของกระแสเกาหลีในเอเชีย
กลุ่มสิ้นสุดในปี 2001 เนื่องจากความขัดแย้งทางสัญญากับเอสเอ็มเอนเตอร์เทนเมนต์ ซึ่งแฟน ๆ หลายร้อยคนขึ้นเวทีประท้วงต่อต้านบริษัท
แหล่งข้อมูลอื่น

Official website (archived) (in Korean)
| ด ค กเอช> โอ.ที. |
| --- | --- |
 คังตะ  มุน ฮี-จุน  อี แจ-ว็อน  ชัง อู-ฮย็อก  โทนี อัน 
สตูดิโออัลบั้ม:  We Hate All Kinds of Violence  Wolf and Sheep  Resurrection  I Yah!  Outside Castle 
ซิงเกิล:  "Candy" 
เกี่ยวข้อง:  เอสเอ็มเอนเตอร์เทนเมนต์  เอสเอ็มทาวน์  Lee Soo-man 
 Awards and nominations  Discography
เอชดี 169830 บี

| 0 | 1 | 2 |
| --- | --- | --- |
| ดาวเคราะห์นอกระบบ | ดาวเคราะห์นอกระบบ | รายชื่อ |
ดาวฤกษ์แม่
| ดาวฤกษ์ | ดาวฤกษ์ | เอชดี 169830 |
| กลุ่มดาว | กลุ่มดาว | กลุ่มดาวคนยิงธนู |
| ไรต์แอสเซนชัน | (α) | 18h 27m 49.4838s |
| เดคลิเนชัน | (δ) | –29° 49′ 00.715″ |
| ความส่องสว่างปรากฏ | (mV) | 5.9 |
| ระยะห่าง | ระยะห่าง | 118.49 ly (36.33 pc) |
| ชนิดสเปกตรัม | ชนิดสเปกตรัม | F7V |
องค์ประกอบวงโคจร
| กึ่งแกนเอก | (a) | 0.818 AU |
| ความเยื้องศูนย์กลาง | (e) | 0.332 ± 0.03 |
| คาบการโคจร | (P) | 226.01 ± 0.23 d |
| มุมของจุดใกล้ที่สุด | (ω) | 148 ± 2° |
| เวลาที่เข้าใกล้ดาวฤกษ์แม่ที่สุด | (T0) | 2,451,923 ± 1 JD |
| ครึ่งแอมพลิจูด | (K) | 80.7 ± 0.9 m/s |
ลักษณะทางกายภาพ
| มวลอย่างต่ำ | (m sin i) | 2.98 MJ |
ข้อมูลการค้นพบ
| ค้นพบเมื่อ | ค้นพบเมื่อ | 15 เมษายน ค.ศ. 2000 |
| ค้นพบโดย | ค้นพบโดย | Mayor, Udry et al. |
| วิธีตรวจจับ | วิธีตรวจจับ | Radial velocity |
| สถานที่ที่ค้นพบ | สถานที่ที่ค้นพบ |  ฝรั่งเศส |
| สถานะการค้นพบ | สถานะการค้นพบ | Published |
อ้างอิงกับฐานข้อมูลอื่น
| สารานุกรมดาวเคราะห์นอกระบบ | สารานุกรมดาวเคราะห์นอกระบบ | ข้อมูล |
| ซิมแบด | ซิมแบด | ข้อมูล  |
เอชดี 169830 บี (อังกฤษ: HD 169830 b) เป็นดาวเคราะห์นอกระบบที่มีมวล 3 เท่าของดาวพฤหัสบดี เนื่องจากเป็นมวลระดับสูง ดาวดวงนี้มีแนวโน้มมากที่สุดที่จะเป็นดาวเคราะห์ก๊าซยักษ์ คล้ายกับดาวพฤหัสบดี และดาวเสาร์ในระบบสุริยจักรวาลของเราเอง โคจรอยู่รอบ ๆ ดาวฤกษ์ของมันทุก ๆ 262 วัน
ดูเพิ่ม

เอชดี 169830 ซี